வட கொரியாவின் படைத்துறைத் தொழில்நுட்ப வளர்ச்சி அமெரிக்காவிற்கும் அதன் நெருங்கிய நட்பு நாடான தென் கொரியாவிற்கும் ஏற்புடையதல்ல. சீனாவைத் தனிமைப்படுத்துவதற்கு வட கொரியாமீதான தாக்குதலும் அங்கு ஏற்படுத்தும் ஆட்சியாளர் மாற்றமும் மிகவும் அவசியம். வட கொரியா தாக்குப்படுவது நடக்காது என்று சொல்ல முடியாது. இன்னும் ஐந்து ஆண்டுகளில் அமெரிக்காவைத் தனது அணுக்குண்டுகளால் தாக்கும் திறனை வட கொரியா பெற்றுவிடும். அப்படி ஒரு நிலைமை ஏற்பட அமெரிக்கா அனுமதிக்காது. தென் கொரியாவை ஏவுகணைக் கவசம் (Missile Shield) தொழில்நுட்பத்தின் மூலம் முழுமையாகப் பாதுகாத்துவிட்டு வட கொரியாமீது தாக்குதல் தொடுக்கப்படலாம்.